Ciljevi su ostvareni prema očekivanjima i mogućnostima, fokus smo stavili revitalizaciju Mješovitog zbora nakon duže pauze u 2020.g. te na promociju knjige Monografija zaprešićkog pasa povodom 100 g djelovanja udruge kojom smo zaokružili nastojanja Etno radionice za revitalizacijom ovog veoma vrijednog dijela zaprešićke narodne nošnje.

Također smo u suradnji sa Gradskom knjižnicom Zaprešić omogućili nastavak rada Etno radionice s radionicama tradicijskih tehnika za djecu.

Knjiga Zaprešićki pas izašla je iz tiska sredinom siječnja 2022.g. a

promociju smo održali 3.6.2022. u 19 h u Muzeju Matija Skurjeni kada su to dopustile epidemiološke mjere i situacija s brojevima oboljelih.

Mješoviti zbor se okupio i započeo ponovno sa radom sa novim entuzijazmom nakon dužih prekida u 2020.g. te smo krenuli s pripremama novog programa i repertoara pod dirigentskom palicom nove voditeljice prvakinje Opere HNK u Zagrebu Valentine Fijačko Kobić.

Članstvo se okuplja nanovo sa velikim entuzijazmom i pridružuju nam se novi članovi te gajimo nadu u daljnje uspješno djelovanje našeg 101 godinu starog Zbora!

U 2022.g. održali smo sljedeće projekte:

3.6. u Muzeju Matija Skurjeni u Novim Dvorima u organizaciji Etno radionice i Folklorne sekcije KUD-a održana je promocija Monografije Zaprešićkog pasa uz lijep kulturno-umjetnički tradicijski program te smo našim sugrađanima predstavili bogatstvo narodnog ruha zaprešićkog kraja i pasa kao njegovog sastavnog dijela.

Kulturno-umjetničko društvo „Ban Josip Jelačić“ Zaprešić promociju knjige Zaprešićki pas održalo je ispred brojne publike kojoj smo pokušali predstaviti pojas kao dio narodne nošnje zaprešićkog kraja u svoj njegovoj  ljepoti i raznolikosti te njegove varijacije kako bi ih sačuvali od zaborava.

U 9.mj započeli smo sa kreativnim radionicama za djecu u organizaciji Etno radionice a u suradnji sa Gradskom knjižnicom Zaprešić za djecu školskog uzrasta koju u 2023.g planiramo dodatno pojačati novim sadržajima.

22.12. u Vršilnici u Novim Dvorima u organizaciji Mješovitog pjevačkog zbora održan je Božićni koncert

Uz naš Mješoviti pjevački zbor KUD-a „Ban Josip Jelačić“ pod dirigentskom palicom naše nove voditeljice prvakinje Opere HNK u Zagrebu Valentine Fijačko Kobić, zvuke najljepših Božićnih skladbi približili su i uvijek nam dobrodošli i dragi gosti:

Mješoviti pjevački zbor KUD-a POJATNO

Pjevački sastav „Ivančice“ KUD-a KUPLJENOVO

LEOPOLD BREŽANSKI, solist na saksofonu

Tijekom provedbe projekta ostvarena je i nastavljena uspješna suradnja sa Muzejom Brdovec, Gradskom knjižnicom, Turističkom zajednicom i svim institucijama Grada.

Također smo krenuli i sa obnavljanjem naših koncertnih aktivnosti uz suradnju sa prijateljskim udrugama i pojedincima zaprešićkog kraja.

Tako smo na koncertu ugostili Mješoviti pjevački zbor KUD-a Pojatno, Pjevački sastav „Ivančice“ KUD-a Kupljenovo te Leopolda Brežanskog, solista na saksofonu.

Vrlo smo zadovoljni povratnim rezultatima i obnovljenoj suradnji te nas veseli što su se svi lijepo podružili nakon duže pauze, kako naši gosti tako i draga nam i vjerna publika.

Zbog radova na zgradi POUZ-a i novih planova koje Grad i POUZ imaju za korištenje i namjenu prostora POUZ-a zabrinuti smo za budućnost rada naših sekcija te za sigurnost imovine a naročito povijesne dokumentacije i nošnji koje smo tamo čuvali. Nadamo se što skorijem rješavanju našeg dugogodišnjeg nastojanja za trajnim prostorom za KUD koji bi nam osigurao mogućnost normalnog rada i djelovanja u budućnosti.

Nadamo se da ćemo uz pomoć Grada naći uskoro neko adekvatno trajno rješenje kako bi sačuvali bogati fundus nošnji koje je Folklorna sekcija godinama sakupljala i održavala. Ovakav trenutni smještaj u kutijama u skučenom kancelarijskom prostoru mogao bi loše utjecati na nošnje a tome su doprinijeli dodatno i neadekvatni uvjeta skladištenja zadnje 2 godine u oštećenom prostoru Pučkog učilišta gdje su bile izložene prašini, visokoj vlazi i propadanju.

Apeliramo na Grad da naše molbe ozbiljno uzme u razmatranje jer bi šteta bila trajna i nenadoknadiva.